b'\n_START_ARTICLE_\nJohann Georg Schnell\n_START_PARAGRAPH_\nJohann Georg Schnell (24. juuni 1734 Lindau, Bodensee \xc3\xa4\xc3\xa4res \xe2\x80\x93 6. veebruar/18. veebruar 1812 Suure-Jaani) oli Eesti vaimulik._NEWLINE_Schnell s\xc3\xbcndis Lindaus, Bodensee \xc3\xa4\xc3\xa4res. Ta \xc3\xb5ppis Lindau koolis ning aastast 1751 (immatrikuleeriti 30. aprillil 1751) Jena \xc3\x9clikoolis, aastast 1754 (immatrikuleeriti 1. novembril 1754) Leipzigi \xc3\x9clikoolis, aastast 1755 (immatrikuleeriti 16. oktoobril 1755). T\xc3\xb6\xc3\xb6tas aastatel 1756\xe2\x80\x931760 kodu\xc3\xb5petajana vabah\xc3\xa4rra von Ferseni juures Olustvere m\xc3\xb5isas. Ordineeriti 15. juulil/26. juulil 1764 \xc3\xb5petajaks._NEWLINE_Ta oli aastatel 1764\xe2\x80\x931767 Suure-Jaani Johannese koguduse adjunkt\xc3\xb5petaja, aastatel 1767\xe2\x80\x931812 sama koguduse \xc3\xb5petaja. Lisaks oli ta aastatel 1804\xe2\x80\x931812 Viljandi praostkonna praost. Ta on kirjutanud \xc3\xbche raamatu ja t\xc3\xb5lkinud \xc3\xbche raamatu.\n_START_SECTION_\nIsiklikku\n_START_PARAGRAPH_\nNii tema poeg Carl Reinhold Schnell kui ka pojapoeg Georg Leonhard Schnell olid Suure-Jaani Johannese koguduse \xc3\xb5petajad. Ta oli kaks korda abielus. Tema teise naise Anna Charlotte vend Friedrich Emanuel Sendenhorst oli Puhja P\xc3\xbcha Dionysiuse koguduse \xc3\xb5petaja.'